దివ్యభారతి

ఈ వ్యాసం బాలీవుడ్ నటి దివంగత దివ్యభారతి గురించినది. దక్షిణ భారత సినిమా నటి దివ్యభారతి కొరకు, దివ్యభారతి చూడండి.

దివ్యభారతి (1974 ఫిబ్రవరి 25 - 1993 ఏప్రిల్ 5) ఉత్తరాది నుండి తెలుగు సినీ పరిశ్రమకు వచ్చి మంచి నటిగా పేరు తెచ్చుకొన్న నటి. ఈమెను నిర్మాత రామానాయుడు తన సంస్థ సురేష్ ప్రొడక్షన్స్ చిత్రం బొబ్బిలి రాజాతో పరిచయం చేసారు. ఈ సినిమా తర్వాత దక్షిణాదిలో ఇంకా కొన్ని హిట్ సినిమాల్లో నటించిన తర్వాత 1992లో విశ్వాత్మ అనే సినిమాతో బాలీవుడ్లో రంగప్రవేశం చేసింది. 1992 -93 మధ్యలో సుమారు 14 సినిమాల్లో నటించింది. మే 1992లో సాజిద్ నడియాడ్‌వాలాను వివాహమాడింది. 1993 ఏప్రిల్ లో 19 ఏళ్ళ వయసులో అనుమానాస్పద మరణం పాలయింది. ఇప్పటికీ ఆమె మృతికి కారణాలు అంతుపట్టకనే ఉన్నాయి.

తొలి రోజులు
దివ్యభారతి ముంబైలో ఓంప్రకాశ్ భారతి, మీత భారతిలకు పుట్టింది. ఈమెకు కునాల్ అనే తమ్ముడు ఉన్నాడు, పూనం అనే సవతొ చెల్లెలు ఉంది. కైనాత్ అరోరా ఈమెకు దాయాది.
దివ్యభారతి హిందీ, ఆంగ్లము, మరాఠీ భాషలు బాగా మాట్లాడగలిగేది. ఈమె తొలినాళ్ళలో బొద్దుగా, బొమ్మలా అందంగా ఉండటం అందరినీ ఆకర్షించిన విషయం.
ఈమె ముంబైలోని జుహూలోని మాణెక్‌జీ కోఆపరేటివ్ హైస్కూల్ లో చదువుకుంది. నటనారంగంలోకి వచ్చే ముందు 9వ తరగతి వరకు విద్యను పూర్తి చేసింది.
వ్యక్తిగత జీవితం
షోలా ఔర్ షబ్‌నం సినిమా షూటింగ్ సమయంలో గోవింద ద్వారా దివ్యభారతికి దర్శక-నిర్మాత సాజిద్ నడియాడ్‌వాలా పరిచయమయ్యాడు. వీరి పెళ్ళి  10 మే 1992న జరిగింది. ఈ పెళ్ళి రహస్యంగా సాజిద్ స్వగృహంలో కేవలం దివ్యభారతి, సాజిద్, ఒక కాజీ, దివ్యభారతి కురులను అలంకరించే స్నేహితురాలు సంధ్య, సంధ్య భర్త సమక్షంలో జరిగింది.

 దివ్యభారతి నటించిన చిత్రాలు 
#సంవత్సరం  సినిమా పేరు  పాత్ర  భాష  వివరణ11990బొబ్బిలి రాజా రాణి తెలుగు తొలి పరచయం అందించిన సినిమా2నీల పెణ్ణె నీల తమిళం తమిళంలో తొలి సినిమా31991నా ఇల్లే నా స్వర్గం ప్రత్యూష తెలుగు డబ్బింగ్ సినిమా4రౌడీ అల్లుడు రేఖ తెలుగు5అసెంబ్లీ రౌడీ పూజ తెలుగు61992విశ్వాత్మా కుసుమ్ హిందీ హిందీలో తొలి చిత్రం7దిల్ కా క్యా కసూర్ సీమ/శాలనీ సక్సేనా హిందీ8ధర్మక్షేత్రం మైథిలి తెలుగు9షోలా ఔర్ షబ్‌నమ్ దివ్యా థాపర్ హిందీ10జాన్ సె ప్యారా షర్మిల హిందీ 11దీవానా కాజల్ హిందీ ఫిలింఫేర్ అవార్డ్ (లక్స్ న్యూ ఫేస్ ఆఫ్ ద ఇయర్)12బల్‌వాన్ దీప హిందీ13దుష్మన్ ౙమానా సీమ హిందీ14దిల్ ఆష్నా హై లైలా/సితార హిందీ15గీత్ నేహా హిందీ పాక్షికంగా డబ్బింగ్ సినిమా16చిట్టెమ్మ మొగుడు చిట్టెమ్మ తెలుగు171993దిల్ హీ తో హై భారతి హిందీ18క్షత్రియా తానవీ సింగ్ హిందీ దివ్యభారతి బ్రతికుండగా ఆఖరుగా విడుదలైన చిత్రం19తొలిముద్దు దివ్య తెలుగు చనిపోయాక విడుల అయింది; కొన్ని భాగాలలో దివ్యభారతికి బదులు రంభ నటించింది.20రంగ్ కాజల్ హిందీ చనిపోయాక విడుదలయింది; డబ్బింగ్ సినిమా21షత్రంజ్ రేణు హిందీ చనిపోయాక ఆఖరు సినిమా; డబ్బింగ్

 బాహ్య లింకులు 
 
మూలాలు

వర్గం:1974 జననాలు
వర్గం:1993 మరణాలు
వర్గం:తెలుగు సినిమా నటీమణులు
వర్గం:ఆత్మహత్యలు
వర్గం:ఫిలింఫేర్ అవార్డుల విజేతలు
వర్గం:తమిళ సినిమా నటీమణులు